Николас Гийен
Сняг

Превод от испански: Александър Муратов, 1956

chitanka.info

Безкраен, както пада тук снегът,

безкраен пада и във мойта гръд.

(Той не е ли на Верлен дъждът свиреп?)

Припомням си за тебе, но без теб.

Защо да плача, махвам със ръка,

когато тя не плаче, ни плака.

Ако аз бях написан — се изтрих.

Ако припламнах в миг — угаснах тих.

Вали снегът и вън е хубав ден.

Но няма туй да наскърби Гилен,

ако не свежда никой друг чело

и не умира от подобно зло.

Това е всъщност чиста книжнина,

но куха като всяка кухина.

Та сняг ли над площада е валял?

Наистина е падал тих и бял.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.